open-index/open-wikipedia-markdown huggingface dataset:
Abergavennyn museo

**Abergavennyn museo** () sijaitsee walesiläisen Abergavennyn linnan mailla, joka puolestaan sijaitsee samannimisessä kunnassa. Keskustelua museon perustamisesta käytiin jo 1900-luvun alusta alkaen, mutta se perustettiin virallisesti vasta 1959 sen jälkeen, kun Tudorien aikaisten linnojen purku kiihdytti keskustelua museon perustamisen tarpeesta.

Museo on auki kaikkina viikonpäivinä paitsi keskiviikkoisin. Pääsymaksua ei lähtökohtaisesti peritä, paitsi tiettyjen erityistilaisuuksien yhteydessä.

Museon esineistö keskittyy paikalliseen historiaan, ja koostuu muun muassa valokuvista ja arkeologisista löydöksistä. Kaikki esineet eivät ole näytillä samanaikaisesti, mutta niitä voidaan esitellä yleisön pyynnön perusteella. Museossa on näytillä ainoa tunnettu esimerkki turnspit-koirasta, joka oli nimeltään Whiskey. Koirarotu oli jalostettu vartavasten juoksemaan juoksupyörässä ja sitä kautta pyörittämään vartaassa olevaa paistia. Rotu hävisi sen jälkeen, kun paistin pyörittämiseen keksittiin kone. Lisäksi museossa järjestetään työpajoja ja kierroksia paikallisessa linnassa.

## Lähteet
Kažy-Sai

**Kažy-Sai** () on kylä Ysyk-Kölin alueen Toŋin piirin Kün-Tšygyšin maalaiskunnassa Kirgisiassa. Se sijaitsee Ysyk-Köljärven etelärannalla Kažy-Sain rotkossa 17 kilometriä piirin keskuksesta Bökönbajevista itään. Kylässä oli arviolta 4&nbsp;131 asukasta vuonna 2025.

Paikkakunta on syntynyt uraaniesiintymän yhteyteen vuonna 1947. Se oli neuvostoaikana kaupunkimainen taajama. Pitoisuudeltaan alhaisen uraanin tuotanto loppui vuonna 1959, minkä jälkeen paikkakunnalla keskityttiin kivihiilen louhimiseen. Kažy-Saissa toimi myös sähkölaitetehdas. Neuvostoajan lopulla taajamassa oli 10&nbsp;000 asukasta, mutta sen jälkeen kaivos ja tehdas lopettivat toimintansa ja suuri osa asukkaista muutti pois. Uraanin tuotannon seurauksena Kažy-Sain ympäristöön on varastoitu 150&nbsp;000 kuutiometriä radioaktiivista jätettä.

Kažy-Sai kostuu Biškekin ja Karakolin välisen maantien varrella sijaitsevasta alaosasta ja ylempänä Teskei Ala-Toovuorten juurella olevasta varsinaisesta taajamasta. Sen itäpuolella on entinen teollisuusalue. Seudulla on miellyttävä ilmasto, historiallisia ja luonnonähtävyyksiä, ja neuvostoaikaa seuranneen rappion jälkeen matkailusta on tullut tärkeä elinkeino.

## Lähteet
Monzan ralli 2021

**Monzan ralli 2021** (virallisesti *2. ACI Rally Monza*) oli rallin maailmanmestaruussarjan kilpailu kaudella 2021. Kilpailu järjestettiin 19.&ndash;21. marraskuuta 2021 ja sen keskuspaikka oli Monzassa. Kilpailussa oli 16 erikoiskoetta, joiden yhteispituus oli  ja rallin kokonaispituus oli .

## Tulokset

## Lähteet
Argentiinan ralli 2017

**Argentiinan ralli 2017** (virallisesti *37. YPF Rally Argentina*) oli rallin maailmanmestaruussarjan kilpailu kaudella 2017. Kilpailu järjestettiin 27.&ndash;30. huhtikuuta 2017 ja sen keskuspaikka oli Villa Carlos Pazissa Cordobassa. Kilpailussa oli 18 erikoiskoetta, joiden yhteispituus oli  ja rallin kokonaispituus oli .

## Tulokset

## Lähteet
Tom Säilä

**Tom Säilä** (s. 20. heinäkuuta 1965 Helsinki)  on suomalainen pastori ja teologian maisteri, joka toimii Suomen Luterilaisen Evankeliumiyhdistyksen (SLEY) toiminnanjohtajana vuodesta 2016 lähtien. Säilä on työskennellyt Sleyn palveluksessa vuodesta 1989 lähtien. Säilä on aiemmin toiminut muun muassa lähettinä Sambiassa ja Loimaan evankelisen opiston rehtorina. Säilä siirtyi Sleyn toiminnanjohtajaksi Afrikan aluekoordinaattorin tehtävästä.

Säilä on osallistunut aktiivisesti kirkolliseen keskusteluun. Hän on korostanut esimerkiksi perinteisen luterilaisen opin ja *[[Raamattu|Raamatun]]* sanan keskeisyyttä, yhtenäisyyttä kirkon sisällä sekä vuoropuhelua eri osapuolten kesken, vaikka järjestö edustaakin konservatiivisempaa linjaa.

## Teokset
* *Miten tullaan uskoon*, Sley-kirjat, 1998 

## Lähteet
Albert Häggblom

**Albert Hans-Erik Häggblom** (s. 25. toukokuuta 1979 Luoto)  on suomalainen pastori joka toimii Svenska Lutherska Evangeliföreningenin (SLEF) toiminnanjohtajana vuodesta 2018 lähtien. Tätä ennen Häggblom on työskennellyt SLEF:n palveluksessa lähetystyöntekijänä Keniassa vuosina 2004–2007 ja piiripastorina vuodesta 2012 lähtien. Vuosina 2007–2012 hän työskenteli seurakuntapappina. Vuodesta 2017 lähtien Häggblom työskenteli SLEF:n kotimaanjohtajana ja otti vastaan toiminnanjohtajan tehtävät elokuussa 2018.

## Teokset
* *Bygg Guds rike : lärdomar från Esra och Nehemja*, SLEF-Media, 2024 
* *Lev i Guds rike : perspektiv från Jesus och apostlarna*, SLEF-Media, 2025 

## Lähteet
Lauri Vartiainen

**Lauri Johannes Vartiainen** (s. 21. heinäkuuta 1964 Helsinki)  on suomalainen pappi joka toimii Suomen Raamattuopiston Säätiön (SRO) toiminnanjohtajana vuodesta 2015 lähtien.

Ennen tehtääväänsä Vartiainen toimi Suomen Raamattuopiston vararehtorina (2012–2015) sekä vuosina 1999–2012 ammattikorkeakoulu Diakissa lehtorina ja koulutuspäällikkönä. Vartiainen on vihitty papiksi vuonna 1996.

Vartiainen on ollut näkyvä keskustelija kirkollisessa kentässä. Hän pitää säännöllisesti linjapuheita Hengellisillä syventymispäivillä. Hän on tuonut muun muassa esiin pohdintaa herätysliikkeiden haasteista ja asemasta Suomen evankelis-luterilaisen kirkon sisällä.

## Teokset
* *Teesejä uskontunnustuksesta*, Perussanoma, 2017 

## Lähteet
Daniel Nummela

**Daniel Johannes Antero Nummela** (s. 21. kesäkuuta 1982 Kobe, Japani)  on suomalainen pappi joka toimii Suomen Evankelisluterilaisen Kansanlähetyksen (SEKL) toiminnanjohtajana vuodesta 2021 lähtien.

Nummela on valmistunut teologian maisteriksi vuonna 2008 pääaineenaan ekumeniikka. Hänellä on myös uskonnon ja filosofian opettajan pätevyys. Samana vuonna hänet vihittiin Suomen evankelis-luterilaisen kirkon papiksi. Vuosina 2009–2020 Nummela työskenteli Kansanlähetyksen lähetystyöntekijänä Japanissa. Siellä hän toimi Awajin ja HAT-Koben seurakunnan vastuupastorina ja työalueen esimiehenä sekä opetti Koben luterilaisessa raamattukoulussa vuosina 2015–2019.

Nummela valittiin Kansanlähetyksen uudeksi lähetysjohtajaksi elokuussa 2020. Hän aloitti tehtävässä vuoden 2021 alussa. Nummelan isä Leif Nummela on Kansanlähetyksen kustantaman Uusi Tie -lehden pitkäaikainen päätoimittaja.

## Teokset
* *Kun Jumala kutsuu : pieni ihminen suuressa mukana*, Kustannus Oy Uusi Tie, 2019 

## Lähteet
Diella

**Diella** on Albanian kansallisen tietoyhteiskunnan viraston (lyh. AKSHI) kehittämä chatbotti, joka toimii ministerinä Edi Raman hallituksessa vuodesta 2025 lähtien. Virallisesti sen vastuulla on tekoäly, minkä lisäksi sen pitää avustaa kansalaisia sähköisten palveluiden käytössä.

AKSHI kehitti Diellan yhdessä Microsoftin kanssa alkuvuodesta 2025 ja sen alkuperäinen tarkoitus oli avustaa albanialaisia eAlbania-nimisen julisten palveluiden portaalin käytössä. Ensimmäinen versio julkaistiin 19. tammikuuta 2025. Versio 2.0. sai avatarin, jossa esiintyy perinteisiin albanialaisiin vaatteisiin pukeutunut nainen. Diellan ulkonäkö perustui näyttelijä Anila Bishan ulkonäköön.

Pääministeri Rama ilmoitti 11. syyskuuta 2025, että hallitukseen liittyy uusi ministeri. Raman mukaan Diella poistaisi korruption julkisista hankinnoista päätettäessä, koska siihen eivät tehoa vaikuttamisyritykset. Ramalla oli saanut presidentti Bajram Begajin allekirjoittaman kirjallisen määräyksen, jonka valtuuttamana hänellä olisi lupa ottaa käyttöön virtuaalinen tekoälyministeri. Korruption vähentäminen on yksi asia, johon Albanian oletetaan puuttuvan maan pyrkiessä EU:n jäseneksi. Chatbotin nimittäminen ministeriksi sai osakseen kritiikkiä ja opposition edustajat pitivät sitä perustuslain vastaisena. Albanian perustuslaki määrää, että ministeriksi nimitettävän tulee olla mieleltään terve Albanian kansalainen.

Lokakuussa 2025 Rama kertoi Berliinissä vieraillessaan, että "Diella on raskaana ja odottaa 83 lasta". Uusien chatbottien on tarkoitus toimia sosialistipuolueen kansanedustajien virtuaalisina avustajina, ja Raman mukaan "näillä lapsilla tulee olemaan äitinsä tiedot koskien EU-lakia ja kaikea muustakin".

Helmikuussa 2026 Anila Bisha haastoi Albanian hallituksen oikeuteen, koska ei omasta mielestään koskaan antanut lupaa ulkonäkönsä tai äänensä käyttöön tässä tarkoituksessa. Hän kertoi kuitenkin, että seurasi chatbotin nimitystä ministeriksi ja piti sitä aluksi huvittavana, mutta sittemmin hänet on sekoitettu chatbottiin, mikä on aiheuttanut mielipahaa. Bishan mukaan hän oli alkujaan sopinut ulkonäkönsä ja äänensä käytöstä eAlbania-portaalissa vain vuoden ajaksi. 

## Lähteet
Satu Alaluusua

**Airi Satu Kaarina Alaluusua** (o.s. *Laitinen*; s. 30. syyskuuta 1949 Tampere) on suomalainen hammaslääketieteen emeritaprofessori.

Satu Alaluusua syntyi oikeusneuvosmies Niilo Laitisen ja sairaanhoitaja Kirsti Hilma Isabella Turkan perheeseen. Hänen puolisonsa on kauppatieteen tohtori Seppo Alaluusua. Satu Alaluusua tuli ylioppilaaksi Tampereen normaalilyseosta 1968. Lasten hammashoidon erikoiskoulutuksessa New Yorkissa hän oli 1975–1976 ja sai Helsingin yliopistosta erikoishammaslääkärin pätevyyden 1991.

Alaluusua oli Helsingin kaupungin terveyskeskushammaslääkäri 1973–1979, Suomen Akatemian varttunut tutkija 1994–1995 ja Helsingin yliopistossa apulaisosastonhammaslääkäri 1979–1994 ja dosentti vuodesta 1991. Hammaslääketieteen apulaisprofessori siellä hän oli 1995–1996 ja sitten professori, erikoisalanaan lasten hammashoito ja hammassairauksien ehkäisy. Alaluusua on myös toiminut yksityisenä ja sairaalan hammaslääkärinä. Hän oli Osakan yliopistossa vieraileva tutkija 1989 ja vieraileva professori 2006. Alaluusualla on lisäksi ollut useita asiantuntija- ja luottamustehtäviä. Hän sai hammaslääkäreiden Bensow-Äyräpää-palkinnon 1997 ja Apollonia-palkinnon 2001.

## Lähteet
Alaluusua

**Alaluusua** on muun muassa seuraavien suomalaisten henkilöiden sukunimi:

* Arto Alaluusua (s. 1971), muusikko
* Satu Alaluusua (o.s. *Laitinen*, s. 1949), hammaslääketieteen emeritaprofessori
Véloce-luokka

**Véloce-luokka** oli Ranskan laivaston kahden torpedoveneen () muodostama alusluokka.

## Alukset

## Lähteet
*

### Viitteet
Torpilleurs numerotes 37-metres

**Torpilleurs numerotes 37-metres** oli Ranskan laivaston ainoastaan numeroitujen ilman nimeä olevien torpedoveneiden (1.3.1920 saakka  ja sitten ) muodostama alusluokka. Luokkaan kuului 94 alusta, joista kolme oli kokeellisia.

## Alukset
### Vuoden 1895 hankinnat
Numerot 201-205 tilattiin vuoden 1895 hankinnoissa. Tilaus sisälsi prototyypin.

### Vuoden 1896 hankinnat
Vuoden 1896 hankinnat toteutettiin toukokuussa 1875. Tilaukseen sisältyivät numerot 206 ja 207. Hankintoihin lisättiin myöhemmin vielä numerot 208-211.

### Vuoden 1897 hankinnat
Numerot 212-235 tilattiin vuoden 1897 hankinnoissa. Niistä 212-218 tilattiin tammikuussa 1897. Tilaukseen lisättiin maaliskuun budjetin hyväksynnän jälkeen vielä 214-222. Myöhemmin vielä telakka valmisti veneet 223-226.

### Vuoden 1898 hankinnat
Vuoden 1898 hankintoihin sisältyivät veneet 236-242.

### Kokeellinen No 243
Vuoden 1899 hankintoihin sisältyi kokeellinen  243, jonka voimanlähteenä oli turbiinimoottori.

### Vuoden 1899 hankinnat
Vuoden 1899 hankintoihin sisältyivät veneet 244-255.

### Vuoden 1900 hankinnat
Vuoden 1900 hankintoihin sisältyivät veneet 256-265.

### Vuoden 1901 hankinnat
Vuoden 1901 hankintoihin sisältyivät veneet 266-277.

### Vuoden 1902 hankinnat
Vuoden 1902 hankintoihin sisältyivät veneet 278-292.

### Vuoden 1903 hankinnat
Vuoden 1903 hankintoihin sisältyi kaksi turbiinimoottoreiden testauksen valmistettua alusta, veneet 293 ja 294. Ensimmäisessä käytettiin Parsons-turbiinimoottoria ja toisessa Bréguet-Laval-turbiinimoottoria. 

## Lähteet
*

### Viitteet
Koiran atopia

**Koiran atopia** (atooppinen dermatiitti, AD) on yleinen, krooninen ja kutiseva ihosairaus, joka johtuu perinnöllisestä alttiudesta ja perustuu yliherkkyyteen ympäristöallergeeneja kohtaan.

## Sairauden mekaniikka
Koiran atopian syntymekanismi ei ole täysin selvä. Perinteisesti on korostettu IgE-välitteisiä allergisia reaktioita, mutta nykykäsityksen mukaan myös ihon suojakerroksen heikkous mahdollistaa allergeenien ja mikrobien pääsyn ihon immuunisoluihin. Tämä johtaa immunologiseen reaktioon, jossa vapautuu tulehdusvälittäjäaineita, joita ovat muun muassa sytokiini ja histamiini, jotka aiheuttavat kutinaa ja ihovaurioita. Prosessi on itseään ruokkiva: tulehdus ja kutina johtavat lisääntyvään ihovaurioon koiran raapiessa itseään ja allergisen reaktion jatkumiseen.

## Oireet ja hoito

Tyypillisiä oireita ovat muun muassa kutina ja ihon punoitus sekä toissijaiset vauriot kuten itseaiheutettu karvanlähtö ja ihon paksuuntuminen. Oireet voivat olla kausiluonteisia tai ympärivuotisia riippuen allergeeneista. Yleisimmin iho-oireita esiintyy koiran kasvoissa, tassuissa, kaulassa, kainaloissa, vatsan alueella ja peräaukon seudulla. Usein esiintyy myös korvatulehduksia.

Ennen atopian diagnoosin tekemistä on tärkeää sulkea pois muut samantapaisia oireita aiheuttavat sairaudet. Esimerkiksi erilaiset loiset voivat aiheuttaa koiralle myös kutinaa. Ruoka-aineallergia tulee sulkea pois eliminaatiodieetillä. Muita iho-ongelmia aiheuttavia sairauksia ovat muun muassa SA-tauti ja kilpirauhasen vajaatoiminta.

Hoitokeinoja on monenlaisia ja taudin hoito tulee suunnitella yksilöllisesti. Usein yhdistellään useita erilaisia keinoja esimerkiksi lääkeshampoot, paikalliset glukokortikoidit, suun kautta otettavat glukokortikoidit, siklosporiini tai oklasitinibi ja injektiona annettava lokivetmabi. Välttämättömät rasvahapot voivat myös tukea koiran ihon ja turkin hyvinvointia.

## Yleisyys
Koiran atopia on yksi yleisimmistä koirien ihosairauksista. Atopia puhkeaa yleensä 0,5–3 vuoden iässä, eikä sukupuolieroa ole. Sairaus on elinikäinen. Atopiaa esiintyy kaikissa koiraroduissa, mutta perinnöllinen alttius vaihtelee. Sairauden tyyppirotuja ovat muun muassa valkoinen länsiylämaanterrieri, dalmatiankoira, bokseri, englanninbulldoggi, ranskanbulldoggi, staffordshirenbullterrieri, amerikanstaffordshirenterrieri, englanninspringerspanieli, walesinspringerspanieli, saksanpaimenkoira, parsonrussellinterrieri, jackrussellinterrieri, labradorinnoutaja ja lagotto romagnolo.

## Katso myös

* Koiran krooninen tulehduksellinen suolistosairaus
* Sebaceous adenitis
* Uveodermatologinen oireyhtymä
* Koiran Addisonin tauti
* Symmetrinen lupoidi onykodystrofia
* Furunkuloosi

## Lähteet
Onkijärvi

**Onkijärvi** voi tarkoittaa seuraavia:

* Onkijärvi, järvi Heinolassa lähellä Vierumäkeä
* Onkijärvi, järvi Hämeenlinnan ja Janakkalan rajalla
* Onkijärvi, järvi Kangasalla lähellä Suinulaa
* Onkijärvi, järvi Kouvolassa lähellä Inkeroisia
* Onkijärvi, järvi Orimattilassa lähellä Luhtikylää
* Onkijärvi, järvi Sysmässä lähellä Onkiniemeä
* Onkijärvi, järvi Sastamalassa
* Onkijärvi, järvi Ylitorniolla lähellä Lohijärveä
* Iso Onkijärvi, järvi Orimattilassa lähellä Järvikylää
* Vähä Onkijärvi, järvi Orimattilassa lähellä Järvikylää.
Tekolampi

**Tekolampi** voi tarkoittaa seuraavia:

* Tekolampi, lampi Hollolassa lähellä Hahmajärveä
* Tekolampi, lampi Hollolassa lähellä Tennilää
* Tekolampi, keinotekoinen lampi Jyväskylän Etelä-Keljossa
* Tekolampi, lampi Konnevedellä lähellä Uurapohjaa
* Tekolampi, lampi Mäntyharjussa lähellä Vekarajärveä
* Tekolampi, eteläosa Pieksämäellä lähellä Liukkoskylää sijaitsevasta lammesta
* Tekolampi, pohjoisosa Pieksämäellä lähellä Liukkoskylää sijaitsevasta lammesta
* Tekolampi, lampi Pieksämäellä lähellä Liukkoskylää edellisten pohjoispuolella
* Tekolampi, eteläisin Pieksämäellä lähellä Pyhäjärveä sijaitsevista lammista
* Tekolampi, itäisempi Pieksämäellä lähellä Pyhäjärveä sijaitsevista lammista
* Tekolampi, läntisempi Pieksämäellä lähellä Pyhäjärveä sijaitsevista lammista
* Tekolampi, lampi Pieksämäellä lähellä Venetmäkeä
* Tekolampi, lampi Saarijärvellä lähellä Mäkikylää
* Tekolampi, lampi Saarijärven Sulunkankaalla
* Tekolampi, läntisempi Tuusulassa lähellä Ihantolaa sijaitsevista lammista
* Tekolampi, itäisempi Tuusulassa lähellä Ihantolaa sijaitsevista lammista
* Tekolampi, lampi Tuusulassa lähellä Perttua
* Tekolampi, lampi Uuraisissa lähellä Sälliperää.
Koukkujärvi

**Koukkujärvi** voi tarkoittaa seuraavia:

* Koukkujärvi, järvi Jyväskylän Korpilahdella
* Koukkujärvi, järvi Jämsässä lähellä Hallin kylää
* Koukkujärvi, järvi Jämsässä lähellä Okskulmaa
* Koukkujärvi, järvi Lempäälän ja Kangasalan rajalla
* Koukkujärvi, *Iso Koukkujärvi*, järvi Nokialla
* Koukkujärvi, järvi Orimattilassa lähellä Mustajärveä.
* Koukkujärvi, järvi Orivedellä lähellä Hanhilahtea
* Koukkujärvi, järvi Orivedellä lähellä Kutemaa
* Koukkujärvi, järvi Padasjoella
* Koukkujärvi, järvi Pertunmaalla lähellä Kuorttia
* Koukkujärvi, järvi Saarijärven ja Kannonkosken rajalla
* Koukkujärvi, järvi Tampereen Vuoreksessa 
* Koukkujärvi, järvi Vilppulassa 
* Iso Koukkujärvi, järvi Hämeenlinnassa Evon retkeilyalueella
* Iso Koukkujärvi, järvi Hämeenlinnassa lähellä Takamaan kylää
* Iso Koukkujärvi, järvi Jyväskylässä lähellä Hirvimäkeä
* Pieni Koukkujärvi, järvi Jämsässä lähellä Vekkulaa
* Pieni Koukkujärvi, järvi Nokialla
* Vähä Koukkujärvi, järvi Hämeenlinnassa Evon retkeilyalueella
* Vähä Koukkujärvi, järvi Hämeenlinnassa lähellä Takamaan kylää
* Vähä Koukkujärvi, järvi Padasjoella lähellä Kauratun kylää.
Hyvää kohtelua koskeva suunnitelma

**Hyvää kohtelua koskeva suunnitelma** on Suomen lastensuojelulainsäädäntöön  perustuva omavalvonnan alainen erillinen ja selkeä kokonaisuus. Suunnitelma varmistaa laitoksessa asuvien lasten oikeuksia kunnioittavan , johdonmukaisen ja turvallisen kohtelun. Suunnitelma on velvoitettu laadittavaksi vain lastensuojelulaitoksille, mutta sen laatimista on hyvä harkita myös perhekodeissa ja ammatillisissa perhekodeissa. Palvelun tuottaja vastaa suunnitelman laatimisesta osana omavalvontasuunnitelmaa. 

Suunnitelma on toimitettava tiedoksi lapsen sijoituksesta vastaavalle hyvinvointialueelle sekä yksikköön sijoitetun lapsen asioista vastaavalle sosiaalityöntekijälle ja se on tarkistettava vuosittain. 

Toimintayksikköön sijoitettuja lapsia on kuultava suunnitelman laatimisessa ja sen tarkistamisessa. Heille on annettava mahdollisuus osallistua suunnitelman tekoon. Suunnitelma tulee sen valmistuttua käydä läpi yksikköön sijoitettujen lasten kanssa ja se tulee sijoittaa kaikkien nähtäville. 

Hyvää kohtelua koskeva suunnitelma tuo näkyväksi lasten oikeuksien toteuttamista sijaishuollossa. Se vahvistaa avoimuutta, luottamusta ja ennakoitavuutta lasten ja henkilökunnan välillä ja näin ollen auttaa ehkäisemään rajoitustoimenpiteiden tarvetta.

## Suunnitelman sisältö

# toimenpiteistä lasten ikätasoisen itsemääräämisoikeuden vahvistamiseksi, tukemiseksi ja ylläpitämiseksi; 
# menettelytavoista ja 4 a §:ssä tarkoitetuista hyvästä hoidosta, kasvatuksesta sekä lapsen ikään ja kehitystasoon nähden tarpeellisesta valvonnasta ja huolenpidosta, joiden avulla sijaishuolto toteutetaan ensisijaisesti ilman tässä laissa tarkoitettuja rajoituksia; 
#siitä, miten rajoitusten käytön yhteydessä huolehditaan kaikkien yksikössä olevien lasten turvallisuudesta; 
#siitä, miten palvelujen tai hoidon toteuttamiseen osallistuvien henkilöiden ja muiden toimintayksikössä työskentelevien tai oleskelevien turvallisuudesta huolehditaan rajoitusten käytön yhteydessä ja muissa tilanteissa, joissa heihin saattaa kohdistua väkivallan uhkaa; 
#siitä, miten tässä laissa tarkoitetut rajoitukset toteutetaan ja missä tilanteissa niitä voidaan käyttää; 
#yleisistä toimintatavoista rajoitusten käytön jälkeen; 
#siitä, kuinka lapsille kerrotaan heidän muutoksenhaku- ja kantelumahdollisuuksistaan.

## Lähteet
Pahajärvi

**Pahajärvi** voi tarkoittaa seuraavia:

* Pahajärvi, järvi Jämsässä Hallin kylästä kaakkoon
* Pahajärvi, järvi Jämsässä Hallin kylän eteläpuolella
* Pahajärvi, järvi Jämsässä lähellä Länkipohjaa
* Pahajärvi, järvi Kangasalla
* Pahajärvi, järvi Kuhmoisissa lähellä Harjunsalmea
* Pahajärvi, järvi Kuhmoisissa lähellä Härmöisiä
* Pahajärvi, eteläisempi kahdesta samannimisestä järvestä Orimattilassa lähellä Huhdanojaa
* Pahajärvi, pohjoisempi kahdesta samannimisestä järvestä Orimattilassa lähellä Huhdanojaa
* Pahajärvi, järvi Orivedellä lähellä Holmaa
* Pahajärvi, järvi Padasjoella lähellä Arrakoskea
* Pahajärvi, järvi Pellossa lähellä Saukkoriipiä
* Pahajärvi, järvi Pellossa lähellä Sirkkakoskea.
Triloknath Pandit

**Triloknath N. Pandit** (s. 1934) on intialainen antropologi. Hän työskenteli Anthropological Survey of Indiassa vuosina 1966–1992.

Pandit oli aluksi kiinnostunut eläintieteestä ja sai 1950-luvulla luonnontieteiden kandidaatin oppiarvon. Hän opiskeli sitten kulttuuriantropologiaa Delhin yliopistossa, väitteli tohtoriksi ja liittyi Delhin yliopiston henkilökuntaan. Pandit kirjoitti julkaisun sentineleistä vuonna 1990. Hän jäi eläkkeelle Anthropological Survey of Indiasta vuonna 1992. Pandit tuli tunnetuksi vierailuistaan lähelle Pohjois-Sentinelin saarta, jonka väestö viettää eristäytynyttä elämää. Pandit teki ensimmäisen vierailunsa vuonna 1967 osana tutkimusryhmää, mutta tuolloin paikalliset pakenivat viidakkoon. Aluksi hänen tutkimusryhmänsä myös rantautui saarelle. Veneretkillä vastassa oli usein vihaisia ja aseistautuneita ihmisiä. Vuonna 1991 tapahtui läpimurto kun Panditin ryhmä sai hypätä meriveteen jakamaan asukkaille kookospähkinöitä ja muita lahjoja. Lupaa rantautumiseen ei kuitenkaan annettu vaan ryhmää varoitettiin elekielellä liian lähelle tulemisesta. Intian hallitus päätti lopettaa tutkimusmatkat ja lähestymisyritykset vuonna 1996.

Panditin mukaan sentinelin kieli kuulosti samalta kuin alueen muiden alkuperäisväestöjen kielet. Pandit arvioi vuonna 2018, että Pohjois-Sentinelillä asui 80–100 ihmistä, vaikka vuoden 2011 väestönlaskenta virallisesti vahvisti vain 15 henkilön väkiluvun. Hän piti väestönlaskennan lukemia usein väärinä ja mihinkään perustumattomina. Pandit ei pidä pohjoissentineliläisiä vihamielisinä vaan näkee vihamielisinä sen sijaan rantautumisyritykset, koska heimo pysyttäytyy saarellaan eikä häiritse ulkomaailmaa. Hän onkin nyttemmin vaatinut kunnioitusta asukkaiden toiveelle tulla jätetyksi rauhaan.

Pandit on toiminut Intian heimoasioiden ministeriön paikallispäällikkönä.

## Lähteet
Waibstadt

**Waibstadt** on kaupunki Baden-Württembergin osavaltion pohjoisosassa Saksassa. Se kuuluu Rein–Neckarin metropolialueeseen ja sijaitsee Rhein-Neckar-Kreisin kaakkoisosassa 21 kilometriä Heidelbergista kaakkoon.

## Historia
Waibstadt mainitaan asiakirjassa ensi kerran vuonna 795 muodossa Weibestat. Kyse on Lorschin koodeksista. Paikallinen kirkko mainitaan puolestaan vuonna 873. Kolmikymmenvuotisen sodan aikana (1618–1648) Johann Tilly perusti Waibstadtiin päämajan ja 1634–1635 rutto koetteli kaupunkia. Waibstadtista tuli badenilainen 1803. Yhdysvaltain joukot miehittivät kaupungin toisen maailmansodan lopussa 1945. Vuonna 1950 waibstadtilaisia oli noin 3&nbsp;200. Daisbach liitettiin Waibstadtiin 1971. Vuonna 1980 perustettiin luonnonpuisto Neckar-Odenwald ja pääkatu sai uuden ilmeen 1990-luvun vaihteessa.

## Talous ja liikenne
Lenz Energie on erikoistunut energia-alaan. Waibstadt sijaitsee rataosuudella Meckesheim–Neckarelz. Kaupungin halki kulkee Bundesstraße 292 ja eteläpuolitse Bundesautobahn 6.

## Lähteet

## Aiheesta muualla
*Waibstadt, Baden-Württemberg, Saksa — Sunrise, Sunset, and Daylength
Koiran kilpirauhasen vajaatoiminta

**Koiran kilpirauhasen vajaatoiminta** on endokriininen autoimmuunisairaus, missä kilpirauhanen on yleensä kroonisesti tulehtunut. Kilpirauhasen vajaatoimintaa esiintyy myös ihmisillä.

## Sairauden mekaniikka
Kilpirauhasen vajaatoiminta johtuu kilpirauhashormonien trijodityroniini (T3) ja tyroksiini (T4) puutteesta. Sairaus voi olla synnynnäinen tai hankittu. Synnynnäiset muodot ovat harvinaisia ja liittyvät usein kilpirauhasen kehityshäiriöihin. Hankittu kilpirauhasen vajaatoiminta on selvästi yleisempi ja jaetaan primaariseen ja sentraaliseen muotoon. Primaarinen kilpirauhasen vajaatoiminta tarkoittaa, että puutteellinen hormonituotanto johtuu itse kilpirauhasesta. Sentraalisessa kilpirauhasen vajaatoiminnassa sen sijaan sairauden syy on hypotalamuksessa tai aivolisäkkeessä. Näistä kahdesta muodosta primaarinen on selvästi yleisin. Tyypillisesti primaarissa kilpirauhasen vajaatoiminnassa taustalla on lymfosyyttinen kilpirauhastulehdus.

## Oireet ja hoito
Kilpirauhasen vajaatoiminta kehittyy hitaasti ja oireet ovat usein epäspesifejä. Oireet ilmenevät vasta kun suurin osa kilpirauhasesta on tulehtunut. Tyypillisiä oireita ovat muun muassa väsymys, rasituksen sietokyvyn heikkeneminen, karvanlähtö, turkin huonolaatuisuus ja ihon tummuminen. Kilpirauhasen vajaatoimintaa diagnosoidessa tulee sulkea muut samantyyppisiä oireita aiheuttavat sairaudet. Verestä mitatut kilpirauhasarvot ovat isossa osassa diagnoosia tehdessä. Hoitona käytetään elinikäistä kilpirauhashormonikorvaushoitoa eli levotyroksiinia ja oikein annosteltuna lääkkeen tulisi poistaa kaikki sairauden oireet. Hoitovasteen seuranta perustuu oireiden poistumiseen ja laboratoriokokeisiin.

## Yleisyys
Kilpirauhasen vajaatoiminnalle on olemassa perinnöllinen alttius. Sairaus on yleisempi keski-ikäisillä ja vanhemmilla koirilla sekä tietyillä roduilla, joita ovat esimerkiksi kultainennoutaja, cockerspanieli, suursnautseri ja hovawart.

## Katso myös

* Koiran Addisonin tauti
* Koiran atopia
* Koiran krooninen tulehduksellinen suolistosairaus
* Symmetrinen lupoidi onykodystrofia
* Sebaceous adenitis

## Lähteet
Kierteissarvikotilo

**Kierteissarvikotilo** (*Melanoides tuberculata*) on kotiloihin kuuluva nilviäislaji. Lajia tavataan alun perin laajalta alueelta Afrikasta ja Aasiasta, mutta on vieraslajina levinnyt lähes kaikille mantereille.

## Koko ja ulkonäkö
Kierteissarvikotilon kuori on pitkä, kärkeään kohden suippeneva ja kierteet ovat pullehakot ja niiden keirtosuunta on oikealle. Kuori voi kasvaa 2–4 cm pitkäksi. Kierteissarvikotilon kuoren pohjaväri vaihtelee hyvin vaaleanruskeasta tummanruskeaan ja kuoressa on punaruskeita täpliä tai viiruja, jotka muodostavat spiraalimaisia juovia. Väritys vaihetlee huomattavasti lajin levinneisyysalueella. Kuoressa on sarveisläppä.

## Levinneisyys ja elintavat
Kierteissarvikotilon alkuperäistä leveinneisyysaluetta ovat Afrikan lämpimät keski- ja itäosat, lähi-itä ja Etelä- ja Kaakkois-Aasia. Laji on kuitenkin levinnyt akvaariokarkulaisena muun muassa useaan Euroopan maahan, Pohjois- ja Etelä-Amerikkaan, Havaijille, Australiaan ja luonnollisen levinneisyysalueensa ulkopuolelle aAfrikassa ja Aasiassa. Kotilo elää muun muassa hiekka- tai mutapohjaisissa järvissä, lammissa, joissa ja riisipelloilla. Se  sietää myös suhteellisen korkeita suolapitoisuuksia. Kierteissarvikotilon ravintoa ovat levät ja orgaaninen aines. Lajin populaatioissa naaraiden määrä on selvästi hallitseva ja koiraita on kannasta kymmenesosasta kolmannekseen. Kierteissarvikotilo on kaksineuvoinen, mutta lisääntyy usein myös partenogeneettisesti.

Kierteissarvikotilo on yleinen laji akvaarioissa. Paikoitellen lajia on istutettu tarkoituksellisesti luontoon kontrolloimaan muiden loismatojen isäntäeläiminä toimivien kotiloiden määrää. Joissain paikoin vahingossa tai tarkoituksella luontoon päässeiden kierteissarvikotiloiden on todettu syrjäyttäneen runsaasti alkuperäisiä kotilolajeja.

## Lähteet
Zellman

**Zellman** on seuraavien ruotsalaisten henkilöiden sukunimi:

* Lill-Tollie Zellman (1908–1989), näyttelijä
* Tollie Zellman (1887–1964), näyttelijä
Gösta Hillberg

**Nils Fredrik Gösta Hillberg** (28. heinäkuuta 1877 Suomen suuriruhtinaskunta – 30. maaliskuuta 1958 Tukholma) oli suomalaissyntyinen ruotsalainen näyttelijä. Hän esiintyi vajaassa parissakymmenessä elokuvassa vuosina 1920–1944.

## Lähteet

## Aiheesta muualla
Lars Boje Mathiesen

**Lars Boje Mathiesen** (s. 21. toukokuuta 1975 Skive) on tanskalainen poliitikko, joka on vuodesta 2024 toiminut perustamansa Kansalaispuolueen puheenjohtajana. Tätä ennen hän kuului Nye Borgerligeen ja oli sen puheenjohtaja reilun kuukauden ajan keväällä 2023. Mathiesen on ollut kansankäräjäedustaja vuodesta 2019.

Mathiesen kannattaa tiukkaa maahanmuuttopolitiikkaa ja pienempää julkista sektoria. Hänen lausuntonsa ovat usein herättäneet vilkasta keskustelua.

## Elämä ja ura
Mathiesen varttui lakkautetulla maatilalla Ribessä. Hänen vanhempansa olivat hippejä ja harjoittivat varsin vapaata kasvatusta. Vuosina 1992–1995 Mathiesen kävi Riben kauppaopiston ja 1996–1999 hän opiskeli liikejohtamista ja psykologiaa Southeast State Universityssä Missourissa. Tanskaan palattuaan hän kävi opettajaseminaarin ja työskenteli vuodesta 2005 opettajana. Hän jatkoi työssään, kunnes tuli vuonna 2019 valituksi kansankäräjille Nye Borgerligen listalta.

Mathiesen on kertonut, ettei ollut nuorena kiinnostunut politiikasta ja äänioikeuden saatuaan äänesti aluksi tyhjää. Opiskellessaan Yhdysvalloissa hän vaikuttui sikäläisessä yhteiskunnassa kokemastaan henkilökohtaisesta vapaudesta ja liittyi myöhemmin Tanskassa Liberal Allianceen, jonka listalta hänet valittiin Aarhusin kaupunginvaltuustoon vuonna 2013. Hän erosi puolueesta 2016, koska ei päässyt sen kansankäräjäehdokkaaksi. Myöhemmin samana vuonna hän liittyi Nye Borgerligeen, joka hyväksyi hänet ehdokkaaksi. Hän pääsi kuitenkin läpi vasta vuoden 2019 vaaleissa. Koronapandemian aikana hän arvosteli äänekkäästi hallituksen toimia.

Helmikuussa 2023 Nye Borgerligen liittokokous valitsi Mathiesenin puolueen puheenjohtajaksi ilman vastaehdokkaita. Puolue oli joulukuun 2022 kansankäräjävaaleissa saanut kuusi paikkaa, mutta kaksi valittua oli eronnut vaalien jälkeen puolueesta. Mathiesen ilmoitti tavoitteekseen puolueen sisäisten kiistojen rauhoittamisen, mutta jo maaliskuussa hän joutui eroamaan ajauduttuaan muun puoluejohdon kanssa kiistaan puolueen varojen käytöstä. Mathiesen erotettiin puolueesta ja hän jatkoi kansankäräjillä sitoutumattomana. Huhtikuussa 2024 hän ilmoitti perustavansa uuden puolueen, ja joulukuuhun mennessä hän sai kerättyä tarvittavat 20&nbsp;000 kannattajakorttia. Maaliskuun 2026 kansankäräjävaaleissa puolue sai neljä paikkaa.

## Yksityiselämä
Mathiesen on naimisissa ja hänellä on kaksi tytärtä.

## Lähteet

## Aiheesta muualla
Nigerian edustajainhuone

**Nigerian edustajainhuone** () on Nigerian kaksikamarisen kansalliskokouksen alahuone. Se koostuu 360 edustajasta, jotka valitaan neljän vuoden välein enemmistövaaleilla yhden edustajan vaalipiireistä, joista jokainen on asukasluvultaan yhtä suuri. Nykyinen Nigerian perustuslaki on vuodelta 1999, jolloin maassa siirryttiin vuosikymmenten sotilasvallasta presidenttijohtoiseen demokratiaan. Tämän ”neljännen tasavallan” aikana maan johtavat puolueet ovat olleet maltillinen Kansan demokraattinen puolue (PDP), joka oli vallassa vuosina 1999–2015, ja oppositiopuolueiden yhteenliittymä Kaikkien edistyksellisten kongressi (APC), joka nousi valtaan vuonna 2015.

## Vaalijärjestelmä
Vaaleissa käytetään enemmistövaalitapaa, eli kustakin vaalipiiristä valitaan yksi edustaja. Valituksi tulevien on oltava vähintään 30-vuotiaita. Äänioikeusikäraja on 18 vuotta ja äänestyspakkoa ei ole.

Äänestysprosentti jää usein matalaksi. Vuoden 2015 vaaleissa se oli 44 prosenttia, vuoden 2019 vaaleissa 36 prosenttia ja viimeisimmissä vuoden 2023 vaaleissa vain 29 prosenttia. 

## Työskentely
Edustajainhuone säätää lakeja yhdessä ylähuoneen eli senaatin kanssa. Molempien on hyväksyttävä lait ennen kuin ne voidaan lähettää presidentin vahvistettaviksi. Jos presidentti kieltäytyy allekirjoittamasta lakia, se palautuu parlamenttiin ja voidaan säätää voimaan ilman presidentin vahvistusta, jos molemmat huoneet äänestävät sen puolesta kahden kolmasosan määräenemmistöllä.

Parlamentilla on rajoittamaton oikeus päättää maan budjetista.

## Lähteet

## Aiheesta muualla
* Nigerian kansalliskokouksen verkkosivut
Oivalluksentalo

**Oivalluksentalo** on Vantaan Myyrmäkeen suunniteltu kulttuurin monitoimitalo, jonka rakentaminen on tarkoitus aloittaa kesällä 2026. Luokkaa 49 miljoonaa euroa maksavan rakennuksen on suunnitellut tunnustusta saanut Arkkitehtitoimisto Ala. Rakennuksen on ennakoitu valmistuvan vuonna 2029. 

Monttuna tunnetulle rakennuspaikalle, kauppakeskus Myyrmannin länsipuolelle osoitteeseen Iskostie 5 sijoittuva Oivallustentalo kokoaisi useita hajallaan olevia, tai epätarkoituksenmukaisissa tiloissa toimivia julkisia, yhteisöllisiä tai yksityisesti järjestettyjä palveluja samaan osoitteeseen. Sieltä pääsisi tunnelia  pitkin kauppakeskukseen ja sen maanalaisiin pysäköintitiloihin. Rakennuksen käyttäjiksi on ajateltu Vantaan aikuisopistoa, Vantaan musiikkiopisto ja kuvataidekoulu, Lastenkulttuurikeskus Toteemi, Vantaa-info, Vantaan nuorisotoimen ja asukastoiminnan tiloja, sekä Kino Myyri.

Oivalluksentalo olisi Myyrmäen kaupunkikulttuuritaloksi kutsutun kokonaisuuden ensimmäinen vaihe. Toisessa vaiheessa nykyinen Myyrmäkitalo joko ajanmukaistetaan, tai tilalle rakennetaan uusi Elämystentaloksi kutsuttu rakennus, johon ainakin Myyrmäen kirjasto ja Vantaan taidemuseo Artsi sijoittuisivat.

## Lähteet
Madhumala Chattopadhyay

**Madhumala Chattopadhyay** () on intialainen antropologi.

Chattopadhyay opiskeli antropologiaa Kalkutan yliopistossa ja sai myöhemmin filosofian tohtorin oppiarvon. Hän tarkasteli vuosina 1989–1996 Anthropological Survey of Indian tutkijana Andamaanien ja Nikobaarien heimoja. Chattopadhyay oli ensimmäinen naisantropologi, joka onnistui ystävällismielisen kontaktin luomisessa sentineleihin. 4. tammikuuta 1991 hän jakoi kookoksia heimon jäsenille Pohjois-Sentinelin rannoilla. Vastaanottoon saattoivat vaikuttaa hänen naispuolisuutensa ja sentineliläinen naisten suojelun kulttuuri. Chattopadhyay näki sentinelien kulttuurin vain teknologisesti primitiivisenä, mutta sosiaalisesti edistyneenä.

Chattopadhyay jatkoi tutkimustyötä ensisijaisesti jarawakansan kanssa. Hän oli ensimmäinen jarawojen luona vieraillut ulkopuolinen nainen. Jarawat tanssivat hänelle, ja eräs jarawanainen antoi lapsensa tämän pidettäväksi. Chattopadhyay teki tärkeää antropologista työtä myös ongejen ja Car Nicobarin väestön kanssa. Ongeille hän teki terveystarkastuksia muun muassa ottamalla verinäytteitä. Chattopadhyay julkaisi kirjan *Tribes of Car Nicobar* ja tutkimusartikkeleita. Muun muassa Cornellin yliopisto ja Kalifornian yliopisto, Berkeley tarjosivat hänelle tutkijan tehtäviä, mutta hän aloitti työskentelyn sosiaalisen oikeudenmukaisuuden ja voimaannuttamisen ministeriössä kotimaassaan. Chattopadhyay on kertonut pitävänsä tärkeinä Andamaanien ja Nikobaarien alkuperäisväestöihin luotuja yhteyksiä, mutta myös näiden yksityisyyden ja omien elämäntapojen kunnioittamista. Hän kertoi kannattavansa sentinelien jättämistä nykyään rauhaan.

## Lähteet
Lill-Tollie Zellman

**Tollie Betty Marie Zellman** (30. maaliskuuta 1908 Karlskrona – 17. syyskuuta 1989 Botkyrka) oli ruotsalainen näyttelijä. Hän näytteli noin kymmenessä elokuvassa vuosina 1923–1946 ja keskittyi sen jälkeen teatteriin. Hän esiintyi muun muassa Helsingborgin ja Göteborgin kaupunginteattereissa sekä Dramatenissa.

## Rooleja
* *[[Kärlekens kors]]* (1946) – Lisa

## Lähteet

## Aiheesta muualla
Jari Flinck

**Jari Viljam Juhani Flinck** (s. 14. syyskuuta 1962, Nurmijärvi) on suomalainen pitkän linjan yrittäjä ja taustavaikuttaja. Eduskunnassa puhemiehen erityisavustaja 2019-2020 ja 2022-2023. Valtiovarainministerin erityisavustaja 2020-2021. Kansanedustajan avustajana 1997-2006 sekä 2015-2019. Yrittäjänä, Kestipalvelu Flinck Oy 1982-2004, Kuljetuspalvelu Flinck Oy 1996-2004 sekä Jama Palvelu Oy 2013-2020. Toimitusjohtajana Lohjan KTK osuuskunta 2006-2011.

Työuran alussa 1980-1982 kokkina Helsinkiläisissä ravintoloissa mm. ravintolat Sillankorva ja Kamppi. PR-Isännäksi Oy Veikkaus Ab 1982-2003 vastuualueena yhtiön edustustilaisuudet sekä osaltaan imagomarkkinointi ja urheilutapahtumat. 

## Merkittävät projektit
* Talvisotayhdistys ry, varainhankinta-asiamies 2014-2017
* Tasavallan presidentinvaalien kampanjapäällikkö 2004-2006
* Kivi - Juhlat ry, toiminnanjohtaja 1996-1997

## Merkittävimmät luottamustehtävät
* Lammin Säästöpankki, hallituksen jäsen 2005-
* Nurmijärven Yrittäjät ry, hallitus 2014-2019, josta puheenjohtajana 2015-2019
* Uudenmaan Yrittäjät, hallitus 2017-2019
* Uudenmaan liitto, hallitus 2001-2009
* KEUDA Keski-Uudenmaan koulutuskuntayhtymä, valtuuston 1.vpj 2001-2009
* Nurmijärven kunnanvaltuutettu 1988-2008
Keith Newton

**Keith Robert Newton** (23. kesäkuuta 1941 Manchester – 16. kesäkuuta 1998 Blackburn) oli englantilainen jalkapalloilija, joka pelasi oikean laitapuolustajan pelipaikalla. Hän oli oikeajalkainen ja pituudeltaan 180-senttimetrinen. Hän pelasi Englannin maajoukkueessa 27 ottelua.

Newton aloitti ammattilaisuransa vuonna 1960 Blackburn Roversin joukkueessa. Hän siirtyi yhdeksän vuoden kuluttua Evertoniin 80&nbsp;000 punnan siirtosummalla. Hän voitti samalla kaudella Englannin mestaruuden. Lisäksi hän voitti joukkueessa Charity Shieldin 1970. Kesällä 1972 Newton siirtyi Burnleyn riveihin. Hän voitti joukkueessa Charity Shieldin 1973. Hän päätti ammattilaisuransa 36-vuotiaana vuonna 1978.

Newton pelasi ensimmäisen A-maaottelunsa helmikuussa 1966 ystävyysottelussa Länsi-Saksaa vastaan. Hän pelasi EM-kilpailuissa 1968 yhden ottelun Jugoslaviaa vastaan. Hän ei pelannut voitokkaassa pronssiottelussa, jossa Englanti kohtasi Neuvostoliiton. Newton pelasi MM-kilpailuissa 1970 kolme ottelua.

## Lähteet
Mwigulu Nchemba

**Mwigulu Lameck Nchemba Madelu** (s. 7. tammikuuta] 1975) on tansanialainen taloustieteilijä ja poliitikko. Hän on Tansanian pääministeri vuodesta 2025 alkaen. Sitä ennen hän oli valtiovarainministeri,  suunnitteluministeri ja niitä ennen sisäministerinä vuosina 2016–2018. Ennen siirtymistään  politiikkaan tohtori Nchemba työskenteli ekonomistina Tansanian pankissa. Myöhemmin presidentti Jakaya Kikwete nimitti hänet valtiovarain- ja taloussuunnitteluministeriön varaministeriksi. Hän on suorittanut taloustieteen maisterin ja tohtorin tutkinnot Dar es Salaamin yliopistossa.

## Lähteet
Hồ Chí Minhin kaupungin metro

**Hồ Chí Minhin kaupungin metro** () on Vietnamin Hồ Chí Minhin kaupunkia eli Saigonia palveleva metrojärjestelmä. Sitä liikennöi HURC1 eli Ho Chi Minh City Urban Railway Company No. 1 (*Công ty Đường sắt Đô thị số 1 Thành phố Hồ Chí Minh*), hallinnoiva elin on MAUR eli Management Authority For Urban Railways (*Ban Quản lý Đường sắt đô thị Thành phố Hồ Chí Minh*). Järjestelmään kuuluu yksi linja, joka on 19,7 kilometriä pitkä ja jolla on 14 asemaa.

## Historia
Metron suunnittelu aloitettiin 2000-luvun alussa, kun Hồ Chí Minhin kaupunki kasvoi voimakkaasti. Linjan rakennustöitä rahoitettiin Japanin virallisen kehitysavun (*Official Development Assistance*) kautta myönnetyillä lainoilla niin, että hankkeessa oli käytettävä japanilaisia urakoitsijoita ja materiaaleja. Ensimmäisen metrolinjan rakennustyöt aloitettiin elokuussa 2012, ja alun perin linjan oli tarkoitus valmistua kuudessa vuodessa. Lopulta linja avattiin 22. joulukuuta 2024.

Linjan 2 rakentaminen aloitettiin tammikuussa 2026. Linja kulkee lähes kokonaan maan alla, ja sillä on 11 asemaa. Linjasta 1 poiketen linjan 2 rakennustyöt rahoitetaan kokonaisuudessaan kaupungin varoista ilman ulkomaisia lainoja. Sen on määrä avautua vuonna 2030.  Kaupungin yleiskaavan ja vision mukaan sinne on tarkoitus rakentaa 12 metrolinjaa, joiden yhteispituus on yli 600 kilometriä. Vuoteen 2035 mennessä rakennettaisiin 7 linjaa, joiden pituus olisi yhteensä 355 kilometriä. 

## Lähteet

## Aiheesta muualla

*HURC:n internetsivut
6996 Alvensleben

**6996 Alvensleben (2222 T-2)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Bertha von Alvenslebenin (1859-1912) muistoksi.

## Lähteet
Samantha Mathis

**Samantha Mathis** (s. 12. toukokuuta 1970 New York) on yhdysvaltalainen näyttelijä.

## Filmografia

### Elokuvat

### Televisiosarjat

## Lähteet
Nechirvan Barzani

**Nechirvan Barzani** (; s. 21. syyskuuta 1966 Barzan) on irakilainen poliitikko. Hänen isoisänsä oli Mustafa Barzani.

Barzani opiskeli Teheranissa politiikkaa ja kansainvälisiä suhteita. Hän toimi Irakin Kurdistanin varapääministerinä vuosina 1996–1999. Tämän jälkeen hän oli pääministerinä vuosien 1999–2006, 2006–2009, 2012–2014 ja 2014–2019 hallituksissa. Barzani nousi vuonna 2019 Irakin Kurdistanin presidentiksi. Hän on toiminut myös Kurdistanin demokraattisen puolueen varapuheenjohtajana. Barzani perusti vuonna 2006 Kurdistanin Hewlêrin yliopiston. Hänelle on myönnetty Washington & Jefferson Collegen kunniatohtorin arvo. Barzani on naimisissa ja hänellä on viisi lasta.

## Lähteet
Véloce (1891)

**Véloce** oli Ranskan laivaston Véloce-luokan torpedovene.

## Valmistus
Alus tilattiin 16. huhtikuuta 1890 Le Havre-Gravillesta Forges et Chantiers de la Méditerranéelta, missä köli laskettiin 10. joulukuuta. Alus laskettiin vesille 4. marraskuuta 1891. Koeajot järjestettiin maaliskuussa 1892.

## Palvelus
Vuodesta 1893 alus oli Escadre du Nordissa, kunnes se siirrettiin 1895 Brestissä reserviin. Alus oli Cherbourgissa lämmittäjien koululaivana, kunnes se palautettiin Brestissä reserviin. Alus liitettiin 1901 laivastoakatemiaan *Bordaan*. Alus poistettiin laivastoluettelosta 25. lokakuuta 1909, minkä jälkeen se oli vuoteen 1910 myynnissä Brestissä.

## Lähteet
*

### Viitteet
Grondeur (1892)

**Grondeur** oli Ranskan laivaston Véloce-luokan torpedovene ().

## Valmistus
Alus tilattiin 16. huhtikuuta 1890 Le Havre-Gravillesta Forges et Chantiers de la Méditerranéelta, missä köli laskettiin 10. joulukuuta. Alus laskettiin vesille 13. helmikuuta 1892. Koeajot järjestettiin huhtikuussa 1892.

## Palvelus
Vuodesta 1893 alus oli Escadre du Nordissa, kunnes se siirrettiin 1895 Défense mobileen Dunkerqueen ja edelleen 1902 Rochefortiin. Alus oli 1910-1911 Bidassoassa kalastuksenvalvonnassa, jolloin se luokiteltiin garde-péche à vapeuriksi. Ensimmäisessä maailmansodassa alus oli Brestin meririntamalla, jossa se pelasti torpedoidun panssariristeilijä *[[FS Kléber (1902)|Kléberin]]* eloonjääneitä. Alus luokiteltiin 1. maaliskuuta 1920 Torpilleuriksi ja tammikuussa 1922 Torpilleur d'escadreksi, kun se oli 1920-19223 tukikohta-aluksena Saint-Jean-de-Luzissa lähellä Bidassoaa. Alus poistettiin palveluksesta 1923, kun odotettiin päätöstä käyttökelvottomuudesta. Se oli tukikohta-aluksena 1923-1924 Bidassoassa. Se poistettiin laivastoluettelosta 10. marraskuuta 1925 ja myytiin 9. tammikuuta 1926 Rochefortissa romutettavaksi.

## Lähteet
*

### Viitteet
Pentti Alanen

**Pentti Johannes Alanen** (s. 14. helmikuuta 1940 Oulainen) on suomalainen hammaslääkäri ja sosiaalihammaslääketieteen emeritusprofessori.

Pentti Alanen syntyi maanviljelijä Aukusti Alasen ja emäntä Lyyli Annikki Kivelän perheeseen. Hän avioitui 1963 hammaslääkäri Maija-Liisa Anttilan kanssa. Alanen tuli ylioppilaaksi Oulaisten yhteiskoulusta 1958 ja valmistui Turun yliopistosta hammaslääketieteen lisensiaatiksi 1964 ja filosofian kandidaatiksi 1972. Hän väitteli siellä hammaslääketieteen tohtoriksi 1982 ja yhteiskuntatieteen tohtoriksi Jyväskylän yliopistossa 1976.

Alanen oli sosiaalihammaslääketieteen professori Turun yliopistossa vuodesta 1987 ja toimi myös yliopiston hallituksen jäsenenä 1991–1993. Suomen Hammaslääkäriseura Apollonian varapuheenjohtaja Alanen oli 1999–2000 ja puheenjohtaja 2001–2002. Alasen tutkimuskohteita ovat olleet muun muassa epidemiologia, terveystaloustiede ja tieteen filosofia. Hän on sekä julkaissut tutkimuksia että kirjoittanut tietoteoksia yksin ja yhdessä muiden kanssa.

## Lähteet
Tahya Misr

**Tahya Misr** (; runkonumero 1001) on Egyptin laivaston monitoimifregatti.

## Valmistus
Ranskan merivoimat tilasi aluksen nimellä *Normandie* DCNS:ltä, jossa köli laskettiin 8. lokakuuta 2009. Alus laskettiin vesille 18. lokakuuta 2012. Egypti lunasti aluksen 16. helmikuuta 2015. Alus valmistettiin ilman MDCN:n pystyyn asetettuja risteilyohjusten siiloja sekä JASSM ECM-järjestelmää. Se luovutettiin 23. kesäkuuta 1915 Egyptille, joka liitti sen laivastoonsa 17. maaliskuuta 2016.

## Lähteet
*
*

### Viitteet
Tiima

**Tiima** on Oulun Myllytulliin rakenteilla oleva museo- ja tiedekeskuskokonaisuus. Se koostuu neljästä kohteesta: elämystila VISIOsta, Tiedekeskus Tietomaasta, Oulun museosta ja Lasten museosta. Tiiman on tarkoitus avautua yleisölle 9. lokakuuta 2026.

Tiiman rakennuskokonaisuus yhdistää uutta arkkitehtuuria alueen suojeltuihin rakennuksiin. Tietomaan suojeltuun päärakennukseen tehdään laaja peruskorjaus ja tilamuutoksia, ja kokonaisuuteen valmistuu uusi laajennusosa. 

Rakennuskokonaisuuden suunnittelusta järjestettiin syksyllä 2022 avoin arkkitehtuurikilpailu, jonka voitti Arkkitehtitoimisto OPUS Oy:n ja Simon Mahringerin ehdotus Loggia. Päätoteuttajana toimii KTC Group Oy.

Tiiman kokonaiskustannus on 36,1 miljoonaa euroa. Rakennuskokonaisuuden koko on 9540 bruttoneliömetriä. Tiima on yksi Oulun museo- ja tiedekeskuksen vierailukohteista.

## Lähteet

## Aiheesta muualla
* Viralliset verkkosivut
Vida Guerra

**Vida Guerra** (s. 19. maaliskuuta 1974) on kuubalaissyntyinen yhdysvaltalainen glamourmalli. Hän on saanut kutsumanimen ”latinomaailman Kim Kardashian” yhdysvaltalaisen seurapiirijulkimon mukaan.

## Tunnustukset

## Lähteet
Sarrazin-luokka

**Sarrazin-luokka** oli Ranskan laivaston kahden torpedoveneen () muodostama alusluokka.

## Alukset

## Lähteet
*

### Viitteet
Sakyō Komatsu

**Sakyō Komatsu** (, oik. **Minoru Komatsu**, ; 28. tammikuuta 1931 Osaka – 26. heinäkuuta 2011) oli japanilainen kirjailija ja esseisti. Häntä pidettiin yhtenä Japanin merkittävimmistä kirjailijoista.

Komatsu aloitti mangan tekemisen vuonna 1949 nimellä Minoru Mori, ja fanilehtien teon vuonna 1952 ennen siirtymistä sanomalehtien ja aikakauslehtien toimituksiin. Hän valmistui Kioton yliopistosta tutkinnolla italialaisesta kirjallisuudesta opinnäytteellä Luigi Pirandellosta vuonna 1954. Komatsu kirjoitti paljon lyhyitä tarinoita ja oli ehdolla Naoki-palkinnolle 1960-luvulla. Hän kirjoitti tarinoita, joista tuli perusta animesarjoille kuten *[[Uchūjin Pipi]]* ja *[[Kūchū Toshi 008]]*. Hänen suosituin teoksensa oli *Nippon Chinbotsu*, joka voitti Seiun-palkinnon vuonna 1974. Hän voitti vuonna 1985 Nippon SF Taishō -palkinnon teoksella *Shuto Shōshitsu* ja Seiun-palkinnon teoksella *Sayonara Jupiter* vuonna 1982.

Asteroidi 6983 Komatsusakyo on nimetty hänen mukaansa.

## Lähteet

## Aiheesta muualla
*
Tourbillon (1892)

**Tourbillon** oli Ranskan laivaston Sarrazin-luokan torpedovene.

## Valmistus
Alukselle varattiin 28. tammikuuta 1890 nimeksi *Ouessant*, joka vaihdettiin 16. kesäkuuta *Tourbilloniksi*. Alus tilattiin 9. huhtikuuta 1890 Bordeaux-Lormontista Chantiers et Ateliers de la Girondelta, missä köli laskettiin maaliskuussa 1892. Alus laskettiin vesille 10. lokakuuta 1892 ja koeajot aloitettiin lokakuussa 1894 Rochefortissa. Alus palautettiin *Sarrazinilla* tapahtuneen onnettomuuden jälkeen valmistajalle muutostöitä varten.

## Palvelus
Vuodesta 1896 alus oli Escadre du Nordissa, josta se siirrettiin 1900 Saint-Servaniin Défense mobileen. Aluksen kattilat vaihdettiin 1904, jolloin yksi savuhormi korvattiin kahdella. Alus palautettiin palvelukseen 1904 Brestiin luotsien koulutulaivaksi, josta se siirrettiin 1906 Brestin reserviin. Alus palautettiin 1910 palvelukseen Cherbourgin Défense mobileen. Alus poistettiin laivastoluettelosta 15. huhtikuuta 1911 ja myytiin romutettavaksi Cherbourgissa.

## Lähteet
*

### Viitteet
Bréguet Br.1050 Alizé

**Bréguet Br.1050 Alizé** oli Bréguet Aviationin valmistama yksimoottorinen sukellusveneidentorjuntalentokone. 

## Historia
Koneen suunnittelun lähtökohtana oli toisen maailmansodan jälkeen kehitetty Bréguet Br.995, joka oli pareittain sukellusveneidentorjuntaan kehitetty lentokone. Ensimmäinen koneista paikallisti maalin ja toinen tuhosi sen. Alizé suunniteltiin toteuttamaan molemmat tehtävät. Koneen prototyyppi lensi ensikerran 5. lokakuuta 1956. Koneita rakennettiin kaikkiaan 87 kappaletta, joista toimitettiin Ranskan merivoimille 75 kappaletta ja Intian laivastolle 12. Ensilento Ranskan merivoimissa tehtiin maaliskuussa 1959.

Koneista 30 muutettiin 1978-1983 ALM-standardin mukaisiksi, jolloin päivitettiin koneiden elektroniset järjestelmät. Koneista päivitettiin 1995-1996 edelleen 15 ALH-standardin mukaisiksi tutkakoneiksi.

## Tekniset tiedot

## Lähteet
*

### Viitteet
Kirjallisuusvuosi 2026

**Kirjallisuusvuosi 2026** käsittelee vuoden 2026 tärkeitä kirjallisuuden tapahtumia, uutisia ja julkistuksia.

## Tapahtumia

; Tulevia tapahtumia
* 2.&ndash;4. lokakuuta &ndash; Turun kirjamessut
* 22.&ndash;25. lokakuuta &ndash; Helsingin kirjamessut

## Julkaisuja
* T. Kingfisher &ndash; *Nine Goblins*
* Seanan McGuire &ndash; *Butterfly Effects*

; Tulevia julkaisuja

## Palkintoja

## Lähteet